“ตลาดหลักทรัพย์” สมทบทุน 4 โครงการช่วยผู้ประสบภัยน้ำท่วม
“ตลาดหลักทรัพย์” สมทบทุน 9 แสนบาท ในองค์กรที่เป็นตัวกลางส่งต่อความช่วยเหลือไปยังผู้เดือดร้อนและชุมชนที่ได้รับผลกระทบจากภัยน้ำท่วม
“ตลาดหลักทรัพย์” สมทบทุน 9 แสนบาท ในองค์กรที่เป็นตัวกลางส่งต่อความช่วยเหลือไปยังผู้เดือดร้อนและชุมชนที่ได้รับผลกระทบจากภัยน้ำท่วม
21 ต.ค. 2564

ตลาดหลักทรัพย์แห่งประเทศไทย หรือ ตลท. ร่วมสมทบทุนแก่องค์กรที่เป็นตัวกลางส่งต่อความช่วยเหลือไปยังผู้เดือดร้อนและชุมชนที่ได้รับผลกระทบจากภัยน้ำท่วม 4 องค์กร ได้แก่ 1) โครงการ “ธารน้ำใจ สู้ภัยน้ำท่วม” จัดทำชุดธารน้ำใจ มอบให้ผู้ประสบอุทกภัย โดยสำนักงานจัดหารายได้สภากาชาดไทย 2) สนับสนุนจัดตั้งโรงครัวพระราชทานประกอบอาหารและฟื้นฟูพื้นที่ประสบอุทกภัย โดยมูลนิธิอาสาเพื่อนพึ่ง (ภาฯ) ยามยาก สภากาชาดไทย 3) สนับสนุนเพื่อฟื้นฟูโรงพยาบาลที่ได้รับความเสียหาย และจัดตั้งจุดรักษาคนไข้ฉุกเฉินชั่วคราวโดยโรงพยาบาลบําเหน็จณรงค์ จ. ชัยภูมิ
และ 4) โครงการ “วันสร้างสุข สู้ภัยน้ำท่วม” สนับสนุนจัดทำถุงยังชีพช่วยเหลือผู้ประสบอุทกภัย โดยช่องวัน (บริษัท เดอะ วัน เอ็นเตอร์ไพรส์ จำกัด (มหาชน) ร่วมกับ มูลนิธิเรวัต พุทธินันทน์ รวมยอดเงินสมทบทุน 9 แสนบาท หวังเป็นส่วนหนึ่งในการบรรเทาความเดือดร้อนแก่ประชาชนจากสถานการณ์อุทกภัยในครั้งนี้